Tyrius Burjassot viu un mes de juny carregat d’activitats
2025-07-24

L’Associació d’Ames de Casa i Consumidores Tyrius de Burjassot viurà un mes de juny carregat d’activitat que tancarà amb el seu tradicional sopar de germanor en l’incomparable marc del Pati de les Sitges, el dissabte 27 de juny.

Abans d’aquest dia tan especial, Tyrius Burjassot té marcades en el calendari dues dates, el 12 i el 26 de juny, jornades en les quals mostraran tot el seu art, en la Casa de Cultura de Burjassot, amb la seua tradicional obra de teatre i amb l’actuació de la seua Coral i del seu grup de Balls de Saló.

El divendres 12 de juny serà el torn del grup de teatre que, a les 19 hores, posaran en escena “Per l’afany d’heretar”, una divertida comèdia en la qual narraran la història d’uns nebots molt interessats que estan desitjant que el seu tio mora i així heretar les seues possessions i diners. Serà a les 19 hores en la Casa de Cultura.

A la mateixa hora i en el mateix espai municipal, el divendres 26 de juny serà el torn del grup de Balls de Saló i de la Coral. La vesprada començarà amb els passos de ball del grup de balls de saló que passarà el testimoni a la coral. Per tancar aquesta especial vesprada, la Coral interpretarà un Txa Txa Txa, que serà ballat pel grup.

Per finalitzar el mes, Tyrius Burjassot celebrarà el seu sopar de germanor, el dissabte 27 de juny, en la qual tancaran aquest gran exercici d’activitats.